1. **O se tusi o viiga:**
	* O le igoa o le tusi e sau mai le upu Eleni o le *Psalmoi* (pese o loo usuina faatasi ma musika), o le ulutala lea o le tusi i le Septuagint (70). I le faa-Eperu, o lona igoa o le *Tehillim* (viiga).
	* Sa faaaoga salamo o ni viiga e usuina i le taimi o tapua'iga i totonu o Malumalu faapea foi i Sunako.
	* O loo faasino atu i mea faifaili, o fati, ma taitai o aufaipese i faaupuga o le tele o salamo (mo se faataitaiga; Salamo 9; 45; 88).
	* O nisi o nei salamo na faaaogaina i ni taimi faapitoa:
		+ I taimi o tapua’iga o le Sapati (Salamo 92)
		+ I le taimi o femalaga’i i tausamiga faale-tausaga ma masina faato’a vaaia (o le “Aleli a Aikupito” Salamo 113-118; ma le “aleli sili” Salamo 136)
		+ I sauniga i le taeao o le sunako (“aleli i aso ta’itasi” Salamo 145-150)
	* Na talia foi e ekalesia Kerisiano le tusi o Salamo faapei o se viiga i tapua'iga (Kolose 3:16; Efeso 5:19).
2. **O le tusitala ma o latou tomai masani:**
	* **O le tele o Salamo na tusia lea e Tavita (2Samuelu 23:1). O nisi nei o tusitala:**
		+ Asafo ma ona atalii (50, 73-83)
		+ O le fanauga a Koru (42, 44-47, 49, 84-85, 88)
		+ Hemana le sa Eserā (88, o se tusitala fesoasoani)
		+ Etana le sa Eserā (89)
		+ Solomona (72, 127)
		+ Mose (90)
	* O le tele o Salamo o loo faaalia ai le tomai o a latou tusitala (e tali tutusa lava ma i tatou):
		+ O Faigata
		+ O masalosaloga ma puapuaga
		+ Maitauina le faamagaloga faale-lagi
		+ O le olioli
		+ Tuuina atu o le faafetai i le Atua mo Lona faamaoni ma le alofa
		+ Faamoemoe i le Atua
		+ Talitonu i folafolaga faale-lagi
		+ Molimau o le togiola
		+ Alaga atu mo se faaolataga
3. **O autu ma amioga:**
	* O Salamo o loo aofia ai le tele o ituaiga o autu eseese e aofia ai foi ma le tomai atoa o le tagata ma lana mafutaga faatasi ma le Atua:
		+ O viiga e vivii atu ai i le Atua o le Foafoa, Pule Silisiliese ma le Faamasino
		+ O Salamo o le Faafetai mo Faamanuiaga Faula’i a le Atua
		+ O Auega e aioi atu ai i le Atua ia faasa’oloto i tatou mai faafitauli
		+ O salamo o le atamai faatasi ai ma ta’iala aoga mo le olaga
		+ O Salamo a le tupu, o loo faasino atu ia Keriso o le Tupu ma le Faaola
		+ O Salamo mai anamua e toe iloilo ai le talafaasolopito o Isaraelu ua mavae ma le faamaoni i ai o le Atua
	* Ua tusia i se faiga o solo. E eseese solo faa-Eperu mai solo i Sisifo. O nisi o latou sikaili e:
		+ Laina tutusa : O ni upu soo faatasi, fasi fuaitau poo ni manatu i se tulaga tutusa, toe fai poo se faatusatusaina o se manatu (Salamo 8:3)
		+ Ata : Faaaogaina o le gagana faa-faatusa
		+ Faatusatusa : Faaalia le atoaga e ala i le faatusatusaina o vaega eseese (Salamo 88:1)
		+ Taaloga i upu : Latou te faaaogaina upu e tutusa le faaleoina e faailogaina a’i se feau. I le Salamo 96:5 o loo fausia mai ai se faamatalaga o ni upu i le va o le (Atua) ma (tupua)
4. **O se tusi tatalo:**
	* Na ta’uta’u e le fai-salamo le Atua i ana lava tatalo: “Lo’u Tupu e, ma lo’u Atua, ia e faafofoga mai i le leo o la’u alaga, aua ou te talotalo atu ia te Oe” (Salamo 5:2).
	* I Salamo, e manino lava le fefaasoaa’i o le Atua ma le tagata. E ala i talosaga ma viiga, – e faailoa le i ai o le tagata i lalo o le musumusuga a le Agaga Paia – i lona faamoemoe, o le fefe, o le ita, o le faanoanoa ma ona tiga. O ni lagona e sili atu nai lo le tulaga o, tapua’iga, atoa ma ni ituaiga o tagata o loo faitau. E mafai ona tatou iloa uma, i se taimi e tasi poo se isi, le faamalieina i salamo.
	* E mafai ona tatou iloa i nei tatalo le faatinoga tuusa’o a le Agaga o le Atua. “Ua fai mai Tavita le atalii o Iese […] o le fai-pese malie o Isaraelu: Ua fetalai mai le Agaga o Ieova e auala mai ia te a’u, ma ua i lo’u laulaufaiva upu o Lana afioga” (2Samuelu 23:1-2).
	* Tatou te mapu foi i le faamoemoe o loo faafofogaina e le Atua a tatou tatalo: “Ae peita’i ua faafofogaina mai a’u e le Atua; ua Ia liliu mai i le leo o la’u tatalo” (Salamo 66:19).
5. **O le autu moni o le: Atua**
	* E faapei o le olaga o le fai-salamo, e tatau ona soifua le Atua i totonugalemu o tatou olaga ma ua tatou iloa foi e mafai ona tatou faalagolago ia te Ia mo mea uma lava.
		+ E i ai pea o Ia i o tatou loto (Salamo 16:8)
		+ Tatou te faaneeneeina o Ia ma vivii atu ia te Ia i taimi uma (Salamo 44:8)
		+ O le Atua, o lo tatou malu ia ma lo tatou malosi (Salamo 46:1)
		+ Tatou te vivii ia te Ia ma le olioli (Salamo 47:1)
		+ Tatou te tagi atu ia te Ia ma saili atu i Lona finagalo (Salamo 57:2)
		+ Tatou te sasaa atu o tatou loto ia te Ia (Salamo 62:8)
		+ Tatou te talosagaina Lana faamasinoga (Salamo 82:8)
		+ Tatou te iloa Na te puipuia i tatou mai le leaga (Salamo 121:7)
	* Faafetai i Salamo, ua tatou iloa ai o loo faafofogaina i tatou e le Atua, e tusa lava pe tatou te lē mafai ona vaaia o Ia, ma tali mai iā tatou tatalo i se taimi tonu ma le sa’o (Salamo 3:4; 10:1; 20:5-6).
	* O loo afio le Atua i Lona Malumalu Paia, a’o loo i ai foi o Ia i o’u autafa (Ps. 11:4; 23:4). E mafai ona tatou mautinoa ma faamaonia lona faatasi mai (Salamo 119:58).

**FAALAPOTOPOTOGA MA AUTU FAALAUA’ITELE O SALAMO**

|  |  |  |  |
| --- | --- | --- | --- |
| TUSI | SALAMO | AANO O TUSI | SALAMO FAAALIA |
| **I** | **1-41** | **O faanoanoaga a le tagata lava ia. O le tele o salamo i le vaega lenei, o loo ta’ua ai ni sui o e ita i le faisalamo, o loo faailoa e faapea “o o’u fili.”**  | **1, 2, 24** |
| **II** | **42-72** | **O le toatele na faatutūina mai i le taimi o le nofoa’iga a Tavita. O loo ta’ua foi lea fili i le tele o salamo oi le lea lava vaega.**  | **45, 48, 51, 54-64** |
| **III** | **73-89** | **O le tuufaatasiga o fanau poo atalii o Asafo ma Koru** | **78** |
| **IV** | **90-106** | **O le tuufaatasiga o salamo o viiga (95-100)** | **90, 103-105** |
| **V** | **107-150** | **O le faapotopotoina mai o aleluia (111-117) ma salamo a e faimalaga (120-134)** | **107, 110, 119** |